**«DORI-DARMON» акциядорлик компанияси**

**Акциядорларининг навбатдан ташқари умумий йиғилишининг**

5 – сон баённомаси

|  |  |
| --- | --- |
| **Тошкент шаҳри** | **2019 йил 03 октябрь** |

Умумий йиғилиш ўтиш жойи: **«DORI-DARMON» акциядорлик компаниясининг Бош офиси, Тошкент шаҳри, Чорсу майдони, 21.**

Акциядорларни рўйҳатдан ўтказиш бошланган вақт: **09:00**

Акциядорларни рўйҳатдан ўтказиш тугаган вақт: **10:50**

Акциядорлар умумий йиғилиш бошланган вақт: **11:00**

Компаниянинг овоз берувчи акцияларига эга бўлган акциядорлар овозларининг   
умумий сони - **20 072 000 дона.**

АК «DORI-DARMON» акциядорларининг навбатдан ташқари умумий йиғилиши (келгусида матн давомида – Йиғилиш) Компания Кузатув кенгаши томонидан 2019 йил 10 ва 19 сентябрларда қабул қилинган қарорларга мувофиқ ўтказилмоқда.

Йиғилишда иштирок этиш ҳуқуқига эга акциядорлар рўйхати тузилган сана –   
**2019 йил 27 сентябрь.**

Ўзбекистон Республикаси «Акциядорлик жамиятлари ва акциядорларнинг ҳуқуқларини ҳимоя қилиш тўғрисида»ги Қонуннинг 58-моддаси ҳамда Компания Уставига мувофиқ, Кузатув кенгаши раиси ёки у узрли сабабларга кўра бўлмаган тақдирда эса, жамият кузатув кенгашининг аъзоларидан бири акциядорлар умумий йиғилишида раислик қилади. Шунга кўра, ушбу йиғилишда Кузатув кенгаши аъзоси А.Э.Миралиев қатнашаётганлигини инобатга олиб, ушбу йиғилишни очди.

А.Э.Миралиев акциядорлар ҳамда йиғилиш қатнашчиларини қутлаб, Йиғилиш кворуми бўйича ахборот бериш учун сўзни саноқ комиссияси раиси У.М.Юлдашевга берди.

Саноқ комиссияси ахбороти:

Марказий Депозитарий томонидан 2019 йил 27 сентябрь ҳолатига берилган «DORI – DARMON» акциядорлик компанияси акциядорлар реестрига мувофиқ, йиғилишда овоз бериш учун 2 542 та акциядорга тегишли 20 072 000 дона овоз бериш хуқуқини берувчи акциялар қатнашиши мумкин. Акциядорларни рўйхатдан ўтказиш вақти тугаганда, умумий миқдорда 16 632 135 дона овоз берувчи акцияларга эга бўлган 25 та акциядор рўйхатдан ўтди. Бу эса умумий овоз берувчи акцияларнинг **82,86%** ни ташкил этади.

Шундан кейин, Раисилик қилувчи А.Э.Миралиев ҳисобот умумий йиғилишини очиқ деб эълон қилди ва ишчи президиум сайлаш таклифи билан акциядорларга мурожаат қилди. А.Э.Миралиев 2 (икки) кишидан иборат қуйидаги таркибда Йиғилиш президиумини сайлашни таклиф қилди:

1. Миралиев А.Э. – Давлат активларини бошқариш агентлиги Департамент бошлиғи;
2. Салихбаева У.С. – «DORI-DARMON» АК бошқарув раиси.

Таклиф бир овоздан қабул қилинди.

**Бир овоздан қабул қилинган ва эълон қилинган Қарор:**

Йиғилиш президиуми қуйидаги таркибда сайлансин:

1. Миралиев А.Э. – Давлат активларини бошқариш агентлиги Департамент бошлиғи;
2. Салихбаева У.С. – «DORI-DARMON» АК бошқарув раиси.

Шундан сўнг, раислик қилувчи А.Э.Миралиев Йиғилиш баённомасини юритиш учун котиб этиб, О.Б.Қодировни сайлашни таклиф этди.

Таклиф бир овоздан қабул қилинди.

**Бир овоздан қабул қилинган ва эълон қилинган Қарор:**

Йиғилиш котиби этиб, О.Б.Кадыров тасдиқлансин.

Шундан кейин, раислик қилувчи А.Э.Миралиев Йиғилиш регламентини ўқиб эшиттирди ва уни тасдиқлашни таклиф этди (илова қилинади).

Таклиф бир овоздан қабул қилинди.

**Бир овоздан қабул қилинган ва эълон қилинган Қарор:**

Йиғилиш регламенти иловага мувофиқ тасдиқлансин.

Йиғилишда раислик қилувчи А.Э.Миралиев Йиғилиш Кун тартибини эълон қилди.

**КУН ТАРТИБИ:**

1. «DORI-DARMON» АК ташкилий тузилмасини тасдиқлаш;
2. «DORI-DARMON» АК томонидан Корпоратив бошқарув қоидаларини қабул қилиш тўғрисида.

**Кун тартиби эълон қилинганидан сўнг, мухокамага ўтилди.**

***Кун тартибидаги 1-масала:***

«DORI-DARMON» АК ташкилий тузилмаси иловага мувофиқ тасдиқлансин.

**Овоз бериш натижалари:**

ТАРАФДОР – 16 632 135 та овоз, 100%, **қабул қилинди**;

ҚАРШИ – 0 та овоз;

БЕТАРАФ – 0 та овоз.

***Кун тартибидаги 2-масала:***

**1.**Акциядорлик жамиятларининг фаолияти самарадорлигини ошириш ва корпоратив бошқарув тизимини ривожлантириш Комиссиясининг 2018 йил 20 апрелдаги 15-сон баённомаси билан маъқулланган корпоратив бошқарув Қоидалари маълумот ва ижро учун қабул қилинсин.

**2.** Корпоратив бошқарув Қоидалари тавсияларини қабул қилиш тўғрисидаги хабар матни иловага мувофиқ тасдиқлансин.

**Овоз бериш натижалари:**

ТАРАФДОР – 16 632 135 та овоз, 100%, **қабул қилинди**;

ҚАРШИ – 0 та овоз;

БЕТАРАФ – 0 та овоз.

Кун тартибидаги барча масалалар кўриб чиқилгандан сўнг, Йиғилиш раиси А.Э.Миралиев бюллетенлар бўйича овоз бериб, саноқ комиссиясига топширишни сўради.

Овозлар санаб чиқилганидан сўнг, саноқ комиссияси раиси У.М.Юлдашев овоз бериш натижаларини эълон қилди.

Кун тартибидаги масалалар бўйича овоз бериш натижалари эълон қилинганидан сўнг, овоз бериш натижалари бўйича қабул қилинган қарорлар эълон қилинди.

Акциядорлар умумий йиғилиши

**ҚАРОР ҚИЛДИ:**

**Кун тартибидаги биринчи масала бўйича:**

«DORI-DARMON» АК ташкилий тузилмаси иловага мувофиқ тасдиқлансин.

**Кун тартибидаги иккинчи масала бўйича:**

* 1. Акциядорлик жамиятларининг фаолияти самарадорлигини ошириш ва корпоратив бошқарув тизимини ривожлантириш Комиссиясининг 2018 йил 20 апрелдаги 15-сон баённомаси билан маъқулланган корпоратив бошқарув Қоидалари маълумот ва ижро учун қабул қилинсин.
  2. Корпоратив бошқарув Қоидалари тавсияларини қабул қилиш тўғрисидаги хабар матни иловага мувофиқ тасдиқлансин.

Акциядорлар умумий йиғилиши томонидан қабул қилинган қарорлар эълон қилинганидан сўнг, йиғилиш раиси А.Э.Миралиев акциядорларга уларнинг иштироки учун миннатдорчилик билдириб, йиғилишни ёпиқ деб эълон қилди.

***Баённома 2019 йил 09 октябрь куни икки нусхада тузилди.***

**Йиғилиш раиси А.Э. Миралиев**

**Котиб О.Б. Қодиров**